

**Bonyhád Város Önkormányzata**

**ELŐTERJESZTÉS**

Bonyhád Város Önkormányzati Képviselő- testületének 2017. január 26-i

rendes/rendkívüli testületi ülésére

|  |  |
| --- | --- |
| Tárgy: | Bonyhád Város Önkormányzati Képviselő-testülete 49/2016. (III.31.). sz. határozatának kiegészítése |
| Előterjesztő: | Kozma Anikó |
| Előterjesztést készítette: | Köllő Roland |
| Előterjesztés száma: | 15.sz. |
| Előzetesen tárgyalja: | Pénzügyi Ellenőrző és Gazdasági Bizottság |
| Melléklet: | térképmásolatok |
| Az előterjesztés a jogszabályi feltételeknek megfelel: | Dr. Puskásné dr. Szeghy Petra |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz ibolya polgármester |

**Tisztelt Képviselő-testület!**

Bonyhád Város Önkormányzati Képviselő-testülete a 2016. március 31-i ülésén a 49/2016. (III.31.) sz. határozatának meghozatalával döntött több, az önkormányzat tulajdonában lévő út megszüntetéséről. Ezen útmegszüntetéseket az indokolta, hogy az utak körül lévő szántóterületeket megvásárolta az önkormányzat, így a területek megközelítésére szolgáló közlekedési funkciójuk okafogyottá váltak. Az előterjesztésből, következésképpen a határozatból is kimaradt azonban a Bonyhád 03. helyrajzi számú út egy szakaszának megszüntetése. A megszüntetni kívánt nevezett ingatlanrész az ipari park azon részén található, ahol már szintén minden szomszédos ingatlan önkormányzati tulajdonba került a tavalyi évben. A bonyhádi ingatlan-nyilvántartásban 03. helyrajzi szám alatt felvett, önkormányzati út megnevezésű ingatlan középső szakaszát a Kovács Ákos Sándor által tervezett, 695-4. sz. tervdokumentáció alapján javaslom megszüntetni.

Javaslom továbbá a határozat kiegészítését a Bonyhád 02/33. helyrajzi szám alatt felvett, közút megnevezésű ingatlannal, melynek közlekedési funkciója az üvegházas területek megszerzése kapcsán vált feleslegessé. Kovács Ákos Sándor által tervezett, 695-1. sz. tervdokumentáció alapján javaslom megszüntetni.

A határozati javaslatban kiegészített, összesen öt önkormányzati út megszüntetésének tervezési költsége 600 000,- Ft + Áfa, az ezekhez tartozó eljárási díjak 131 400,- Ft-ba kerültek, amely összegeket Bonyhád Város Önkormányzata a 2016. évben már megfizette.

Mindezekre tekintettel a 49/2016. (III.31.) sz. határozat kiegészítés a Bonyhád 002/33. és a 03. hrsz. ingatlanokkal indokolt, kérem a Tisztelt Képviselő-testületet, hogy a fentiek alapján fogadja el a határozati javaslatomat.

# Határozati javaslat:

Bonyhád Város Önkormányzati Képviselő-testülete a 49/2016. (III.31.) számú határozatát a következők szerint egészíti ki:

Bonyhád Város Önkormányzati Képviselő-testülete úgy dönt, hogy a Bonyhád Város Önkormányzatának tulajdonában lévő, a bonyhádi ingatlan-nyilvántartásban:

a.) 1743/3, 0720/1 és 02/30, **02/33 és 03.** helyrajzi szám alatt felvett önkormányzati utakat megszünteti;

b.) 1804/50, 1769, 1770, 1771, 1772, 1773 és 1774 helyrajzi számú belterületi ingatlanokat telekegyesítéssel összevonja;

c.) 0716/2, 0720/1, 02/33, 02/34, 02/37, 02/38, 02/41, 02/42, 02/45, 02/24, 02/25, 02/26, 02/76 helyrajzi számú külterületi ingatlanokat telekegyesítéssel összevonja.

A Képviselő-testület felhatalmazza a polgármestert, hogy az önkormányzati utak megszüntetéséhez és a telekalakításokhoz szükséges intézkedéseket tegye meg.

Határidő: azonnal

Felelős: Filóné Ferencz Ibolya polgármester

Végrehajtásért felelős: Köllő Roland vagyongazdálkodási ügyintéző, Kozma Anikó műszaki osztályvezető

Bonyhád, 2017. január 16.

Kozma Anikó

műszaki osztályvezető